**ELŐTERJESZTÉS**

Bonyhád Város Képviselő - testületének 2020. június 25. napján tartandó

rendes/rendkívüli testületi ülésére

|  |  |
| --- | --- |
| Tárgy: | A szociális igazgatás és szociális ellátás helyi szabályozásáról szóló 4/2015. (II. 20.) önkormányzati rendelet módosítása |
| Előterjesztő: | Dr. Puskásné Dr. Szeghy Petra jegyző |
| Előterjesztést készítette: | Réger Balázs hatósági osztályvezető |
| Előterjesztés száma: | 35. sz. |
| Előzetesen tárgyalja: | Humán Bizottság |
| Az előterjesztés a jogszabályi feltételeknek megfelel: | Dr. Puskásné Dr. Szeghy Petra jegyző |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

**Tisztelt Képviselő-testület!**

**A rendelettervezet általános indokolása:**

A Tolna Megyei Kormányhivatal a Bonyhádi Gondozási Központban tartott felügyeleti ellenőrzést folytatott le, melynek megállapításai alapján szükséges az intézmény szakmai programja, illetve a személyes gondoskodás körébe tartozó szociális ellátásokat szabályozó önkormányzati rendelet módosítása. A módosítás részben pontosítja az intézmény telephely adatait, a szociális étkeztetés igénybevételeinek feltételeit, illetve a szakosított ellátás ellátási területét.

**A rendelet részletes indokolása:**

Az 1. §-hoz

Az intézmény telephelyének címét javítja.

2-3. § -hoz

A házi segítségnyújtás és a jelzőrendszeres segítségnyújtás ellátási területének meghatározását tartalmazza.

4.§-hoz

A telephely címének javítása.

5.§-hoz

A szociális rászorultság feltételének korhatári pontosítása.

6.§-hoz

Hatályba léptető rendelkezések.

**Hatásvizsgálat**

**Bonyhád Város Önkormányzata a szociális igazgatás és szociális ellátás helyi szabályozásáról szóló 4/2015. (II.20.) önkormányzati rendelet módosításához**

|  |
| --- |
| **1. Társadalmi, gazdasági, költségvetési hatásai** Társadalmi, költségvetési hatása nincsen, a felügyeleti ellenőrzés megállapításainak átvezetése. |
| **2. Környezeti és egészségi következményei**  Nem releváns. |

|  |
| --- |
| **3. Adminisztratív terheket befolyásoló hatásai**  Az intézmény szakmai programjának és alapító okiratának módosítását is igényli a rendelet módosítás. |

|  |
| --- |
| **4. A jogszabály megalkotásának szükségessége, a jogalkotás elmaradásának várható következményei**  A személyes gondoskodás körébe tartozó ellátásokat az intézmény székhelye szerinti önkormányzat rendeletben szabályozza. Annak érdekében, hogy az igénybevétel szabályai a tényleges ellátással összhangban legyenek, és megfeleljenek a felügyeleti ellenőrzésben foglaltaknak, szükséges a rendelet módosítása. Elmaradása esetén, az ellátások jogszerűsége nem lenne biztosított. |

|  |
| --- |
| **5. A jogszabály alkalmazásához szükséges személyi, szervezeti, tárgyi és pénzügyi feltételek**  A személyi, tárgyi és pénzügyi feltételek biztosítottak. |

Bonyhád, 2020. 05. 26.

Dr. Puskásné Dr. Szeghy Petra   
jegyző

**Tervezet**

**Bonyhád Város Önkormányzat Képviselő-testületének**

**…/2020. (.. ) önkormányzati rendelete**

**a szociális igazgatás és szociális ellátás helyi szabályozásáról szóló**

**4/2015. (II.20.) önkormányzati rendelete módosításáról**

Bonyhád Város Önkormányzati Képviselő-testülete az Alaptörvény 32. cikk (1) bekezdés a) pontjában meghatározott eredeti jogalkotói hatáskörében, a Magyarország helyi önkormányzatairól szóló 2011 évi CLXXXIX. törvény 13.§ 8. pontjában meghatározott feladatkörében eljárva, a szociális igazgatásról és szociális ellátásokról szóló 1993. évi III. törvény 92.§ (1) és (2) bekezdésében, a 132.§ (4) bekezdés g) pontjában kapott felhatalmazás alapján eljárva - a Szervezeti és Működési Szabályzatról szóló 5/2015.(III. 27.) önkormányzati rendelet az 1. melléklet II. 1. pontja alapján a Humán Bizottság véleményének kikérése után - a következőket rendeli el:

1.§ (1) A szociális igazgatás és szociális ellátás helyi szabályozásáról szóló 4/2015. (II. 20.) önkormányzati rendelet(továbbiakban: Rendelet) 19.§ (2) bekezdés b) pontja helyébe a következő rendelkezés lép:

1. *Gondozási Központ Idősek Otthona 7150 Bonyhád, Szabadság u. 2.*

2.§ A rendelet Rendelet) 20.§ (3) bekezdése a következő d) ponttal egészül ki:

1. *A házi segítségnyújtás ellátási területe: Bonyhád, Aparhant, Bátaapáti, Bonyhádvarasd, Cikó, Grábóc, Györe, Izmény, Kakasd, Kisdorog, Kismányok, Kisvejke, Lengyel, Mórágy, Mőcsény, Mucsfa, Nagyvejke, Tevel, Závod.*

3.§ A Rendelet 20.§ (4) bekezdése a következő a) ponttal egészül ki:

1. *A jelzőrendszeres házi segítségnyújtás ellátási területe: Bonyhád, Aparhant, Bátaapáti, Bonyhádvarasd, Cikó, Grábóc, Györe, Izmény, Kakasd, Kisdorog, Kismányok, Kisvejke, Lengyel, Mórágy, Mőcsény, Mucsfa, Nagymányok, Nagyvejke, Váralja, Tevel, Závod.*

4.§ A Rendelet 20/A.§ g) pontja helyébe a következő rendelkezés lép:

*g) Jelzőrendszeres házi segítségnyújtás (Bonyhád, Szabadság u 2.)*

5.§ A Rendelet 24.§ (7) bekezdése a) pontja helyébe a következő rendelkezés lép:

1. *65 éven felüli*

6.§ A Rendelet a kihirdetést követő napon lép hatályba.

Bonyhád, 2020. június …...

Filóné Ferencz Ibolya Dr. Puskásné Dr. Szeghy Petra

polgármester jegyző

Jelen rendelet kihirdetve:

Bonyhád, 2020. ……………

Dr. Puskásné Dr. Szeghy Petra  
 jegyző